ব্লগ

ব্লগ হল এক ধরনের অনলাইন ব্যক্তিগত দিনলিপি বা ব্যক্তিকেন্দ্রিক পত্রিকা। ব্লগ শব্দটি ওয়েবব্লগের সংক্ষিপ্ত রূপ। যিনি ব্লগে পোস্ট করেন তাকে ব্লগার বলা হয়। ব্লগাররা প্রতিনিয়ত তাদের ওয়েবসাইটে কনটেন্ট যুক্ত করেন আর ব্যবহারকারীরা সেখানে তাদের মন্তব্য করতে পারেন। এছাড়াও সাম্প্রতিক কালে ব্লগ ফ্রিলান্স সাংবাদিকতার একটা মাধ্যম হয়ে উঠছে। সাম্প্রতিক ঘটনাসমূহ নিয়ে এক বা একাধিক ব্লগাররা তাদের ব্লগ হালনাগাদ করেন।

বেশিরভাগ ব্লগই কোন একটা নির্দিষ্ট বিষয়সম্পর্কিত ধারাবিবরণী বা খবর জানায়।  বাকীগুলো ব্যক্তিগত অনলাইন দিনলীপি। একটি ব্লগ হলো লেখা, ছবি, অন্য ব্লগ, ওয়েব পৃষ্ঠা, এ বিষয়ের অন্য ওয়েব সাইটের লিংক ইত্যাদির সমাহার। পাঠকদের মন্তব্য করার সুযোগ দেয়া ব্লগের অন্যতম একটি দিক। প্রায় ব্লগই মূলত লেখাভিত্তিক। কিন্তু কিছু ব্লগ আবার শিল্প (আর্ট ব্লগ), ছবি (ফটোব্লগ), ভিডিও (ভিডিও ব্লগিং), সঙ্গীত (এমপিথ্রিব্লগ) আর অডিও (পডকাস্টিং) ইত্যাদির উপর গড়ে উঠে। মাইক্রোব্লগিং-ও আরেক ধরনের ব্লগিং, যেখানে পোস্টের আকার তুলনামূলক ছোট থাকে।
জুন, ২০১৭-এর হিসেবে, ব্লগ খোঁজারু ইঞ্জিন টেকনোরাট্টি প্রায় বাইশ মিলিওনেরও বেশি ব্লগের হদিশ পেয়েছে।

"ওয়েব্লগ" শব্দটি ১৭ ডিসেম্বর, ১৯৯৭ সালে জর্ন বার্গার  দ্বারা উদ্ভাবিত হয়েছিল।সংক্ষিপ্ত রূপ, "ব্লগ" শব্দটি পিটার মেরহোলজ দ্বারা উদ্ভাবিত হয়েছিল, যিনি ১৯৯৯ সালের এপ্রিল বা মে মাসে তাঁর ব্লগ Peterme.com-এর সাইডবারে ওয়েব্লগ শব্দটি মজা করে ভেঙে ''ওই ব্লগ'' লিখেছলেন।  এর কিছুদিন পরে, পাইরা ল্যাবসের ইভান উইলিয়ামস "ব্লগ" শব্দকে বিশেষ্য এবং ক্রিয়া উভয় হিসাবে ব্যবহার করেন ("টু ব্লগ", যার অর্থ "একজনের ওয়েব্লগ সম্পাদনা করা বা কারো ওয়েব্লগে পোস্ট করা") এবং "ব্লগার" শব্দটির উদ্ভাবন করেন, যেটি পরবর্তীতে জনপ্রিয় হয়ে উঠে।

ব্লগিং প্লাটফর্ম 
যে সমস্ত ওয়েবসাইট এবং ব্লগিং অ্যাপ্লিকেশনের মাধ্যমে একটি ব্লগ তৈরি করা যায়, এগুলোকে ব্লগিং প্ল্যাটফর্ম বলা হয়। বর্তমানে কিছু জনপ্রিয় ব্লগিং প্লাটফর্মের মধ্যে গুগলের ব্লগার, ওয়ার্ডপ্রেস অন্যতম।

জনপ্রিয়তা বৃদ্ধি 
শুরুটা ধীরগতির হলেও, ব্লগিং দ্রুতই জনপ্রিয়তা পায়। ১৯৯৯ সাল এবং তার পর থেকেই ব্লগ ব্যবহার বাড়তেই থাকে। প্রথম দিককার কিছু ব্লগ হাতিয়ারের প্রায়-সমসাময়িক আবির্ভাব ব্যবহারটা আরো লোকপ্রিয় করে:

•	১৯৯৮ সালে ব্রুস আবেলসন ওপেন ডায়রি নামান, এতে করে হাজারো অনলাইন দিনপত্রী জন্ম নেয়। ওপেন ডায়রির আবিষ্কার হচ্ছে পাঠক মন্তব্য, এটাই ছিল প্রথম ব্লগ কমিউনিটি যেখানে পাঠকেরা অন্য লেখকের ব্লগ অন্তর্ভুক্তিতে মন্তব্য করতে পারতেন।

•	১৯৯৯-এর মার্চে ব্র্যাড ফিটজপ্যাট্রিক শুরু করেন লাইভ জার্নাল।

•	জুলাই, ১৯৯৯-এ  এন্ড্রু স্মেলস কোন ওয়েবসাইটে একটা "খবর পাতা" রাখার বিকল্প হিসেবে জন্ম দেন পিটাস.কম-এর, এর পরপরই সেপ্টেম্বর, ১৯৯৯-এ আসে ডায়েরিল্যান্ড, যেখানে ব্যক্তিগত দিনপত্রীমূলক কমিউনিটির ওপর জোর দেওয়া হয়।  
ইভান উইলিয়ামস এবং মেগ হুরিহান (পাইরা ল্যাবস) ব্লগার.কম চালু করেন অগস্ট, ১৯৯৯-এ। (গুগল এটা কিনে নেয় ২০০৩-এর ফেব্রুয়ারিতে)।

বাংলা ভাষায় ব্লগ 
২০০৫ সালের প্রথম মাস থেকে শুরু হয় বাংলা ব্লগিং এর ইতিহাস। বাংলা ভাষার প্রথম ব্লগ সামহোয়্যার ইন ব্লগ।

বিভিন্ন ধরনের ব্লগ রয়েছে, শুধুমাত্র বিষয়বস্তুর ধরণেই নয়, বিষয়বস্তু বিতরণ বা লেখার পদ্ধতির উপর ভিত্তি করেও ব্লগের প্রকারভেদ করা হয়।

 ব্যক্তিগত ব্লগ
 ব্যক্তিগত ব্লগ হল একটি অনলাইন ডায়েরি বা মতামত যা একটি দলের পরিবর্তে কেবল একজন ব্যক্তি লিখে থাকেন।

জনপ্রিয়তা 

 ২০০৬ সালের আগে: ওয়েব ক্রল করে ওয়েব ও হাজারো ব্লগ সম্পর্কে তথ্য সংগ্রহ করার জন্য এমআইটি মিডিয়া ল্যাবের গবেষকরা ব্লগডেক্স নামের একটি প্রকল্প চালু করেছিলেন।চার বছরেরও বেশি সময় ধরে এই টুলটির মাধ্যমে তথ্য সংগ্রহ করা হয়েছিল, যে সময় এটি স্বয়ংক্রিয়ভাবে ব্লগ সম্প্রদায়ে ছড়িয়ে পড়া সবচেয়ে সংক্রামক তথ্য যাচাই করে, সেগুলোকে নতুনত্ব এবং জনপ্রিয়তার ভিত্তিতে তালিকাবদ্ধ করে।তাই,  একটি মিমট্র্যাকারের প্রথম উপায় হিসেবে বিবেচনা করা যেতে পারে।প্রকল্পটি tailrank.com দ্বারা প্রতিস্থাপিত হয়েছিল যা পরিবর্তে spinn3r.com দ্বারা প্রতিস্থাপিত হয়।
 ২০০৬: ব্লগগুলিকে অ্যালেক্সা ইন্টারনেট (আলেক্সা টুলবার ব্যবহারকারীদের ওয়েব হিট) দ্বারা শ্রেণীভুক্ত করা হয় এবং যার পূর্বে ব্লগ সার্চ ইঞ্জিন টেকনোরাটি দ্বারা শ্রেণীভুক্ত করা হতো ইনকামিং লিঙ্কের সংখ্যার ভিত্তিতে (টেকনোরাটি ২০১৪ সালে বন্ধ করে দেয়)।আগস্ট ২০০৬-এ, টেকনোরাটি খুঁজে পেয়েছিল যে ইন্টারনেটে সবচেয়ে লিঙ্কযুক্ত ব্লগটি ছিল চীনা অভিনেত্রী জু জিংলেই এর।  চীনা মিডিয়া সিনহুয়া জানিয়েছে যে এই ব্লগটি ৫০কোটিরও বেশি পেজ ভিউ পেয়েছে, এবং এটিকে বিশ্বের সবচেয়ে জনপ্রিয় ব্লগ বলে দাবি করেছে।   টেকনোরাটি বোয়িং বোয়িংকে সর্বাধিক পঠিত গ্রুপ-লিখিত ব্লগ হিসাবে প্রকাশ করে। 
 ২০০৮: ২০০৮ সাল অনুযায়ী , ব্লগিং এমন জনপ্রিয় হয়েছিল যে প্রতিদিনের প্রতি ঘন্টার প্রতি মিনিটের প্রতি সেকেন্ডে একটি নতুন ব্লগ তৈরি করা হতো।  গবেষকরা ব্লগগুলি কীভাবে জনপ্রিয় হচ্ছিল তা নিয়ৃিত বিশ্লেষণ করতেন।এর মূলত দুটি মাপকাঠি রয়েছে: উদ্ধৃতির মাধ্যমে জনপ্রিয়তা, সেইসাথে অধিভুক্তির মাধ্যমে জনপ্রিয়তা (অর্থাৎ, ব্লগরোল)।ব্লগের কাঠামোর অধ্যয়ন থেকে প্রাথমিক উপসংহার হল যে ব্লগরোলগুলির মাধ্যমে একটি ব্লগ জনপ্রিয় হতে সময় লাগে, পার্মালিঙ্কগুলি আরও দ্রুত জনপ্রিয়তা বাড়াতে পারে এবং সম্ভবত ব্লগরোলের তুলনায় জনপ্রিয়তা এবং কর্তৃত্বের বেশি নির্দেশক, কারণ তারা বোঝায় যে মানুষ আসলে ব্লগের বিষয়বস্তু পড়া এবং নির্দিষ্ট ক্ষেত্রে এটি মূল্যবান বা উল্লেখযোগ্য বলে মনে করা।

প্রকারভেদ 

ব্লগের বিভিন্ন প্রকার রয়েছে, শুধুমাত্র বিষয়বস্তুর ধরণেই নয়, বিষয়বস্তু বিতরণ বা লেখার পদ্ধতিতেও ভিন্নতা রয়েছে।

 ব্যক্তিগত ব্লগ
 ব্যক্তিগত ব্লগ হল একটি অনলাইন ডায়েরি বা মতামত যা একটি কর্পোরেশন বা সংস্থার পরিবর্তে একজন ব্যক্তির দ্বারা লেখা হয়ে থাকে।

তথ্যসূত্র

বহিঃসংযোগ 

 কম্পিউটার ল অ্যান্ড সিকিউরিটি রিপোর্ট ভলিউম 22 ইস্যু 2, পৃষ্ঠা 127-136 ব্লগ, লাইজ অ্যান্ড দ্য ডুসিং সিলভিয়া কিয়েরকেগার্ড (2006)
 ইলেক্ট্রনিক ফ্রন্টিয়ার ফাউন্ডেশনের ব্লগারদের জন্য আইনি গাইড
 ইউএস লাইব্রেরি অফ কংগ্রেস থেকে আইন লাইব্রেরি আইনি ব্লাগস ওয়েব আর্কাইভ

আরও দেখুন 

ন-কাল্পনিক রচনার বর্গ
ব্লগ
সাংবাদিকতা
নব্য যোগাযোগ মাধ্যম
ওয়েব ২.০